Halsbåndfrankolin

Halsbåndfrankolin (Francolinus francolinus) er en hønsefugl.

Den blir 33–36 cm lang. Hannene er lette å kjenne igjen og har svart hode, strupe og buk, kastanjebrun halsring, hvit kinnflekk og spore. Hunnene kan forveksles med andre hønsefugler og er spraglet brune uten spore, men de kan kjennes på en kastanjebrun flekk i nakken. 

Halsbåndfrankolin finnes på tørre sletter nært vann. Den forekommer ofte på dyrket mark, men også i tamariskkratt langs elver. Arten er utbredt i Vest- og Sør-Asia fra Israel og Tyrkia nordover til Turkmenistan og østover til India og Bangladesh. Tidligere fantes den også i Sør-Europa vestover til Spania, men ble utryddet på 1800-tallet på grunn av overdreven jakt. Den er satt ut som jaktbytte i mange land.

Litteratur

Eksterne lenker 
 

Hønsefugler
Fugler formelt beskrevet i 1766
Dyr formelt beskrevet av Carl von Linné